**Resolution**

Kommunalbestyrelsen i Rudersdal Kommune begrunder voldsomme besparelser på skoleområdet med stram økonomi. Der henvises bl.a. til udefra kommende forhold som 'moderniserings- og effektiviseringsprogram', udligningsordning og serviceloft.

**Rudersdalkredsen opfordrer til, at Rudersdal Kommune via KL arbejder for at ændre disse forhold.**

En foreløbig prognose siger, at over 30 lærerstillinger nedlægges i næste skoleår. Det er en nedgang på ca. 6 %. Elevtallet falder langt mindre.

**Rudersdalkredsen forventer, at Børne- og Skoleudvalget arbejder målrettet for bedre økonomi til skoleområdet via prioritering af kommunens midler.**

Rudersdal Kommunes skolevæsen skal bevare sin høje kvalitet, og være en attraktiv arbejdsplads.

**Rudersdalkredsen samarbejder gerne om tiltag, der understøtter dette.**

*Vedtaget på Rudersdalkredsens generalforsamling 23. marts 2017*